BGRIM วิ่งแรง 3 วันติด! บวกต่ออีก 3.54% นิวไฮตั้งแต่เข้าตลาดฯ
BGRIM วิ่งแรง 3 วันติด! บวกต่ออีก 3.54% นิวไฮตั้งแต่เข้าตลาดฯ โดยปิดตลาดวันนี้ (25 ธ.ค.) อยู่ที่ 29.25 บาท บวก 1 บาท หรือ 3.54% สูงสุดที่ 29.25 บาท ต่ำสุดที่ 28 บาท ด้วยมูลค่าซื้อขาย 749.68 ล้านบาท ด้าน บล.บัวหลวง แนะนำซื้อ ชูเป้า 32 บ. 
25 ธ.ค. 2560

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ปิดตลาดวันนี้ (25 ธ.ค.) อยู่ที่ 29.25 บาท บวก 1 บาท หรือ 3.54% สูงสุดที่ 29.25 บาท ต่ำสุดที่ 28 บาท ด้วยมูลค่าซื้อขาย 749.68 ล้านบาท

ทั้งนี้ ราคาหุ้น BGRIM ปรับตัวขึ้นต่อเนื่องเป็นวันที่ 3 นับตั้งแต่ราคาหุ้นปิดอยู่ที่ระดับ 26.25 บาท เมื่อวันที่ 20 ธ.ค.60 ขณะเดียวกันราคาหุ้นยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 19 ก.ค.60
ด้าน บล.บัวหลวง ระบุในบทวิเคราะห์ว่า BGRIM จากการเติบโตที่ดีที่สุดในกลุ่มในปีหน้า โดยในไตรมาส 1/61 บริษัทจะมีกำลังการผลิตไฟฟ้าเพิ่มขึ้นอีก 8% ส่งผลให้กำไรเติบโตทั้งเทียบช่วงเดียวกันของปีก่อน และ เทียบไตรมาสก่อนหน้า
ขณะที่ภาพกำไรปี 61 คาดเติบโตราว 24% (สูงกว่ากลุ่มที่โตราว 10%) และในมุม valuation ปัจจุบันหุ้นเทรด PEG 1.1 เท่า (ให้ส่วนลดจากกลุ่มที่ PEG 1.3 เท่า) แนะนำซื้อ ราคาเป้าหมาย 32 บาท